**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 02/10/2024**

**Αριθμ. Πρωτ.: 19342**

**ΑΠΟΣΠΑΣΜΑ**

**Από το πρακτικό της αριθμ. 34ης /2024 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 353**

**Τροποποίηση της υπ΄αριθ. 180/2024 (ΑΔΑ: ΨΖΓ4ΩΛΗ-Ο7Ν) απόφασης της Δημοτικής Επιτροπής περί συγκρότησης επιτροπής διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμησης του ύψους των θετικών ζημιών που προκλήθηκαν από την διακοπή εργασιών του έργου: «ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ».**

Στη Λιβαδειά σήμερα 01η Οκτωβρίου 2024 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 18994/27-09-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Καφρίτσας Δημήτριος (αν/κο μέλος κ.Τουμαρά Βασιλείου)

3. Αγνιάδης Παναγιώτης Αν και είχε νόμιμα προσκληθεί

4. Τζουβάρας Νικόλαος (αν/κο μέλος κ. Καλλιαντάση Χρήστου)

5. Τόλιας Δημήτριος (αν/κό μέλος κ.Παπαβασιλείου Αικατερίνης)

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών το με αριθ. πρωτ. 18828/25-09-/2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

***ΙΣΤΟΡΙΚΟ***

*Η τεχνική υπηρεσία του Δήμου Λεβαδέων συνέταξε την υπ΄ αριθμό 47/2021 Τεχνική Μελέτη του έργου «Κατασκευή κυκλικών κόμβων» προϋπολογισμού 1.387.000,00 € (συμπεριλαμβανομένου του Φ.Π.Α.) με φορέα υλοποίησης τον Δήμο Λεβαδέων.*

*Με την υπ΄ αριθμό 312/2021 (ΑΔΑ: 6ΛΚΨΩΛΗ-ΒΔΨ) απόφαση της η Οικονομική Επιτροπή προχώρησε σε αποδοχή της 47/2021 Τεχνικής Μελέτης του έργου «Κατασκευή κυκλικών κόμβων» προϋπολογισμού 1.387.000,00€ (συμπεριλαμβανομένου του Φ.Π.Α.).*

*Το έργο χρηματοδοτείται από Πιστώσεις του Προγράμματος Δημοσίων Επενδύσεων (ΠΔΕ) με Κωδικό Ενάριθμο 2021ΕΠ06600003 της ΣΑΕΠ066*

*Με την υπ΄ αριθμό 8/2022 απόφαση της η Οικονομική Επιτροπή ενέκρινε την διενέργεια ηλεκτρονικού διαγωνισμού και κατάρτισε τους όρους της διακήρυξης σύναψης Δημόσιας Σύμβασης του έργου.*

*Η διακήρυξη του έργου αναρτήθηκε στο ΚΗΜΔΗΣ με κωδικό 22PROC009975199 2022-01-28.*

*Με την υπ΄ αριθμό 177/2022 (ΑΔΑ: 97ΓΩΩΛΗ-Ι4Μ) απόφαση της η Οικονομική Επιτροπή ενέκρινε το Πρακτικό IV και κατακύρωσε το αποτέλεσμα της διενεργηθείσας Δημοπρασίας, για την ανάδειξη του αναδόχου κατασκευής του έργου της επικεφαλίδας, στον Οικονομικό Φορέα με την επωνυμία «ΛΑΤΩ Α.Τ.Ε. ΤΕΧΝΙΚΗ ΕΤΑΙΡΕΙΑ ΕΜΠΟΡΙΟ» με δ.τ. ΄ΛΑΤΩ ΑΤΕ’ που προσέφερε μέση τεκμαρτή έκπτωση 34,20% επί των τιμών του τιμολογίου της μελέτης και σύνολο δαπάνης του έργου κατά την προσφορά (χωρίς Φ.Π.Α.) 737.677,61 €*

*Η σύμβαση του έργου συνολικού ποσού 914.720,24 € με Φ.Π.Α. υπεγράφη στις 09/09/2022.*

*Ο ανάδοχος υπέβαλε στην Τεχνική Υπηρεσία με το υπ΄αριθμ 306/04.01.2023 έγγραφό του, τον 1ο Λογαριασμό ποσού 23.012,85€*

*Ο 1ος Λογαριασμός θεωρήθηκε αρμοδίως στις 06/02/2023 και εξοφλήθηκε στις 21/03/2023*

*Ο ανάδοχος υπέβαλε στην Τεχνική Υπηρεσία με το υπ΄αριθμ. 13332/05.07.2023 έγγραφό του, τον 2ος Λογαριασμό ποσού 177.863,02€*

*Ο 2ος Λογαριασμός θεωρήθηκε αρμοδίως στις 10/08/2023*

*Ο ανάδοχος με το υπ΄αριθμ. 18201/22.09.2023 επέδωσε Ειδική δήλωση διακοπής εργασιών λόγω μη εξόφλησης του 2ου Λογαριασμού σύμφωνα με όσα προβλέπει ο ισχύον Νόμος 4412/2016 και συγκεκριμένα το άρθρο 161 Διακοπή εργασιών – Διάλυση της σύμβασης*

*1. Η σύμβαση διαλύεται από την κοινοποίηση στον ανάδοχο διαταγής του φορέα κατασκευής του έργου για οριστική διακοπή των εργασιών, εκτός αν με τη διαταγή αυτήν ορίζεται μεταγενέστερος χρόνος διάλυσης, για να εκτελεσθούν οριζόμενες στη διαταγή εργασίες.  
2. Ο ανάδοχος μπορεί να ζητήσει τη διάλυση της σύμβασης:  
α) Αν μετά από την υπογραφή της σύμβασης καθυστερήσει η έναρξη των εργασιών περισσότερο από τρεις (3) μήνες με υπαιτιότητα του φορέα κατασκευής ή του κυρίου του έργου, εκτός αν στη σύμβαση ορίζεται διαφορετικά σχετικά με την έναρξη των εργασιών.  
β) Αν οι εργασίες, ύστερα από την έναρξή τους, διακοπούν είτε με διαταγή είτε από υπαιτιότητα του φορέα κατασκευής ή του κυρίου του έργου για διάστημα μεγαλύτερο των τριών (3) μηνών από την κοινοποίηση της διαταγής διακοπής στην πρώτη περίπτωση ή από την υποβολή ειδικής δήλωσης του αναδόχου στη δεύτερη.  
γ) Σε περίπτωση διακοπής για καθυστέρηση πληρωμών, σύμφωνα με την*[*παρ. 9 του άρθρου 152*](https://www.eaadhsy.gr/n4412/n4412fulltextlinks.html#art152_9)*, περί λογαριασμών, μετά δίμηνο από τη δήλωση διακοπής των εργασιών.  
δ) Αν η καθυστέρηση των εργασιών υπερβεί την οριακή προθεσμία. Στην περίπτωση εφαρμογής του*[*άρθρου 50*](https://www.eaadhsy.gr/n4412/n4412fulltextlinks.html#art50)*απαιτείται η διακοπή να καταλαμβάνει τόσο τις εργασίες κατασκευής όσο και εκείνες της μελέτης.*

*ε) Αν συντρέχουν οι προϋποθέσεις της*[*παρ. 2 του άρθρου 138*](https://www.eaadhsy.gr/n4412/n4412fulltextlinks.html#art138_2)*, περί γενικών υποχρεώσεων αναδόχου, ή αν παρέλθουν οι προθεσμίες του άρθρου 148, περί ποινικών ρητρών.  
3. Αν υπάρχει υπαιτιότητα του φορέα κατασκευής ή του κυρίου του έργου, για διακοπή των εργασιών, ο ανάδοχος υποβάλλει την ειδική δήλωση διακοπής των εργασιών στον προϊστάμενο της διευθύνουσας υπηρεσίας. Με τη δήλωση αυτήν:  
α) Καθορίζεται συγκεκριμένα η υπαιτιότητα, που αποδίδεται στον φορέα κατασκευής ή τον κύριο του έργου, η οποία προκαλεί τη διακοπή των εργασιών.  
β) Δίνονται στοιχεία για τα τμήματα του έργου που έχουν κατασκευαστεί μέχρι τη διακοπή των εργασιών και για την εκτίμηση της αξίας τους.  
γ) Περιγράφονται τα τμήματα του έργου που υπολείπονται για εκτέλεση και αιτιολογείται για καθένα από αυτά η έλλειψη δυνατότητας κατασκευής, λόγω της υπαιτιότητας του φορέα κατασκευής ή του κυρίου του έργου, αν πρόκειται για τέτοια περίπτωση.  
Δήλωση που δεν περιλαμβάνει τα ανωτέρω στοιχεία, δεν παράγει έννομο αποτέλεσμα. Η δήλωση κοινοποιείται και στον κύριο του έργου, όταν αυτός δεν ταυτίζεται με τον φορέα κατασκευής του έργου.  
4. Μετά από την επίδοση της ειδικής δήλωσης κατά την παρ. 3, η διευθύνουσα υπηρεσία εξακριβώνει μέσα σε δεκαπέντε (15) ημέρες τα στοιχεία της δήλωσης και εκδίδει απόφαση που αποδέχεται ή απορρίπτει το περιεχόμενο της δήλωσης. Σε περίπτωση απράκτου παρόδου της άνω προθεσμίας, τεκμαίρεται ότι απορρίφθηκε σιωπηρά η δήλωση του αναδόχου.*

*Στις 28/09/2023 κατεβλήθη ποσό 89.999,99 € έναντι του 2ου Λογαριασμού (177.863,02€) στο Δήμο Λεβαδέων από την Περιφέρεια Στερεάς Ελλάδας το οποίο και πληρώθηκε.*

*Με το υπ΄αριθμ. 19205/05.10.2023 του αναδόχου έγινε αποδοχή ειδικής δήλωσης διακοπής εργασιών από την Διευθύνουσα υπηρεσία σύμφωνα με όσα προβλέπει ο ισχύον Νόμος 4412/2016 και συγκεκριμένα το άρθρο 161 «Διακοπή εργασιών».*

*Στις 27/12/2023 κατεβλήθη ποσό 30.000,00€ έναντι του 2ου Λογαριασμού (177.863,02€) το οποίο και πληρώθηκε*

*Με το υπ΄αριθμ. 24830/28.12.2023 ο ανάδοχος αιτήθηκε την διάλυση της σύμβασης λόγω μη πληρωμής όλου του ποσού σύμφωνα με την παράγραφο 5 του άρθρου 161 του ισχύοντος Νόμου 4412/2016 περί διάλυσης της σύμβασης.*

*5.Αν περάσει διάστημα μεγαλύτερο των τριών (3) μηνών από την υποβολή της ειδικής δήλωσης του αναδόχου, για διακοπή των εργασιών με υπαιτιότητα του φορέα κατασκευής ή του κυρίου του έργου ή δύο (2) μηνών, σε περίπτωση καθυστέρησης πληρωμών, ο ανάδοχος μπορεί να ζητήσει τη διάλυση της σύμβασης. Στην περίπτωση αυτήν, τα στοιχεία των προηγούμενων παραγράφων συνεκτιμώνται για τον σχηματισμό γνώμης στο αίτημα του αναδόχου.  
6. Αν ο ανάδοχος ζητήσει τη διάλυση της σύμβασης, λόγω παρέλευσης της οριακής προθεσμίας με υπαιτιότητα του φορέα κατασκευής ή του κυρίου του έργου, η απόφαση της διευθύνουσας υπηρεσίας πρέπει να κοινοποιηθεί αμελλητί στον ανάδοχο μέσα σε προθεσμία τριάντα (30) ημερών. Μέχρι τότε, όπως και σε περίπτωση απορριπτικής απόφασης, οι εργασίες συνεχίζονται μέχρι την επίλυση της σχετικής διαφοράς, σύμφωνα με τις ισχύουσες διατάξεις.  
7. Το δικαίωμα του αναδόχου για αίτηση διάλυσης της σύμβασης, στις περιπτώσεις που προβλέπονται από τις περ. α’ και β’ της παρ. 2, ασκείται μόνο μετά πάροδο τριών (3) μηνών από την υπογραφή της σύμβασης, αν σε αυτήν δεν ορίζεται διαφορετικά σχετικά με την έναρξη των εργασιών ή από την κοινοποίηση της διαταγής διακοπής των εργασιών. Η αίτηση επιδίδεται με δικαστικό επιμελητή στη διευθύνουσα υπηρεσία και κοινοποιείται στον κύριο του έργου, όταν αυτός δεν ταυτίζεται με τον φορέα κατασκευής του έργου. Για την αίτηση αποφασίζει η διευθύνουσα υπηρεσία που κοινοποιεί την απόφασή της στην Προϊσταμένη Αρχή.  
8. Στις περιπτώσεις που δεν προβλέπεται διαφορετικά, αν δεν εκδοθεί απόφαση μέσα σε δύο (2) μήνες από την επίδοση της αίτησης στη διευθύνουσα υπηρεσία, θεωρείται ότι η αίτηση έγινε δεκτή. Η αποδοχή της διάλυσης επέχει τη θέση της βεβαίωσης για την περαίωση των εργασιών. Στις περιπτώσεις διάλυσης της σύμβασης, μπορεί να διενεργηθεί η παραλαβή, χωρίς να απαιτείται η παρέλευση του χρόνου εγγύησης, αν από τη φύση των εργασιών δεν δικαιολογείται η συντήρησή τους, ούτε απαιτείται η δοκιμασία του χρόνου*

*.*

*Στις 07/02/2024 κατεβλήθη ποσό 20.602,57€ έναντι του 2ου Λογαριασμού (177.863,02€) το οποίο και πληρώθηκε*

*Στις 28/02/2024 έγινε αυτοδίκαια διάλυση της σύμβασης*

*Η Διευθύνουσα Υπηρεσία με το υπ΄αριθμ. 4935/14.03.2024 έγγραφό της απέστειλε έγγραφο στον Ανάδοχο περί ματαίωσης διάλυσης της σύμβασης και υποβολής αξιώσεων αποζημίωσης προκειμένου να γίνει ματαίωση της διάλυσης.*

*Με το υπ΄αριθμ. 7563/22.04.2024 έγγραφό του ο ανάδοχος αιτήθηκε την ματαίωση της διάλυσης της σύμβασης προσδιορίζοντας την καταβολή αποζημίωσης θετικών ζημιών για το χρονικό διάστημα από 28/12/2023 έως 31/01/2024του λόγω διακοπής εργασιών*

*Με το υπ΄αριθμ. 7564/22.04.2024 έγγραφό του, ο ανάδοχος υπέβαλε αίτημα ματαίωσης της διάλυσης της σύμβασης εφ’οσον καταβληθεί αποζημίωση σύμφωνα με το άρθρο 162 του νόμου 4412/2016 που αφορά την Ματαίωση διάλυσης της σύμβασης και προβλέπει τα εξής:*

*1.Σε περίπτωση που ο ανάδοχος συμφωνεί μπορεί να ματαιωθεί η διάλυση, αφού αποζημιωθεί ο ανάδοχος για τις θετικές του μόνο ζημίες που προκλήθηκαν από την καθυστέρηση της έναρξης ή τη διακοπή των εργασιών.  
2. Για τη ματαίωση της διάλυσης, ο ανάδοχος υποβάλλει οίκοθεν ή ύστερα από πρόσκληση της υπηρεσίας σχετική αίτηση με στοιχεία υπολογισμού της αποζημίωσης που αξιώνει. Η Διευθύνουσα Υπηρεσία διαβιβάζει την αίτηση στην προϊσταμένη αρχή, με ταυτόχρονη σχετική εισήγησή της. Η προϊσταμένη αρχή συγκροτεί επιτροπή που ερευνά το βάσιμο των απαιτήσεων του αναδόχου και εκτιμά το ύψος των θετικών ζημιών που προκλήθηκαν από την καθυστέρηση της έναρξης ή τη διακοπή των εργασιών. Η επιτροπή μπορεί να ζητήσει από τον ανάδοχο πληροφορίες και συμπληρωματικά στοιχεία.  
3. Η ματαίωση διάλυσης της σύμβασης και η σχετική αποζημίωση εγκρίνονται με απόφαση της προϊσταμένης αρχής. Η έγκριση ματαίωσης της διάλυσης γίνεται μετά από προηγούμενη γραπτή αποδοχή του ύψους της αποζημίωσης από τον ανάδοχο. Η αποζημίωση δεν μπορεί να είναι ανώτερη από αυτή που έχει εκτιμήσει η επιτροπή της προηγούμενης παραγράφου, εκτός αν πρόκειται για διόρθωση ή συμπλήρωση των στοιχείων της έκθεσης της επιτροπής. Με την έγκριση της ματαίωσης μπορεί να εγκριθούν και οι αναγκαίες προσαρμογές στις προθεσμίες του έργου.*

*Στις 26/04/2024 κατεβλήθη ποσό 36.384,59€ έναντι του 2ου Λογαριασμού (177.863,02€) το οποίο και πληρώθηκε (εξόφληση 2ου Λογαριασμού)*

*Η Διευθύνουσα Υπηρεσία διαβιβάζει την αίτηση στην προϊσταμένη αρχή, με ταυτόχρονη σχετική εισήγησή της.*

*Η Προϊσταμένη αρχή συγκροτεί επιτροπή που ερευνά το βάσιμο των απαιτήσεων του αναδόχου και εκτιμά το ύψος των θετικών ζημιών που προκλήθηκαν από τη διακοπή των εργασιών.. Η Επιτροπή μπορεί να ζητήσει από τον ανάδοχο πληροφορίες και συμπληρωματικά στοιχεία.*

*Η ματαίωση διάλυσης της σύμβασης και η σχετική αποζημίωση εγκρίνονται με απόφαση της προϊσταμένης αρχής.*

*Η έγκριση ματαίωσης της διάλυσης γίνεται μετά από προηγούμενη γραπτή αποδοχή του ύψους της αποζημίωσης από τον ανάδοχο. Η αποζημίωση δεν μπορεί να είναι ανώτερη από αυτή που έχει εκτιμήσει η επιτροπή της προηγούμενης παραγράφου, εκτός αν πρόκειται για διόρθωση ή συμπλήρωση των στοιχείων της έκθεσης της επιτροπής. Με την έγκριση της ματαίωσης μπορεί να εγκριθούν και οι αναγκαίες προσαρμογές στις προθεσμίες του έργου.*

*Ως εκ τούτου, η διευθύνουσα υπηρεσία ζητά από την Προϊσταμένη Αρχή τη σύσταση της Επιτροπής που θα ερευνήσει το βάσιμο των απαιτήσεων του αναδόχου και θα εκτιμήσει το ύψος των θετικών ζημιών που προκλήθηκαν από τη διακοπή των εργασιών σύμφωνα με τις διατάξεις του άρθρου 162 του νόμου 4412/2016*

*Με την απόφαση 180/2024 ορίστηκε από την Δημοτική Επιτροπή η επιτροπή διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου σύμφωνα με τις διατάξεις του άρθρου 162 του νόμου 4412/2016.*

*Με το υπ΄αριθμ.15884/ 09-08-2024 έγγραφο της Δ/νσης έγινε αντικατάσταση μέλους ομάδας επίβλεψης του έργου του ΠΕ Πολιτικού Μηχανικού Μπούτσικου Γεώργιου με την ΤΕ Πολιτικό Μηχανικό Μπάτσου Ευαγγελία*

*ΚΑΛΕΊΤΑΙ*

*η Δημοτική επιτροπή να αποφασίσει την τροποποίηση της σύστασης επιτροπής διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου σύμφωνα με τις διατάξεις του άρθρου 162 του νόμου 4412/2016, με αντικατάσταση του δεύτερου τακτικού μέλους και του τρίτου αναπληρωματικού μέλους.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Την αριθ. αριθμό 312/2021 (ΑΔΑ: 6ΛΚΨΩΛΗ-ΒΔΨ) απόφαση της Οικονομικής Επιτροπής

-Την αριθ. 8/2022 Απόφαση της Οικονομικής Επιτροπής

- Την αριθμ. 177/2022 (ΑΔΑ: 97ΓΩΩΛΗ-Ι4Μ) απόφαση της Οικονομικής Επιτροπής

-Το με αριθμ. πρωτ. 7563 & 7564/22-04-2024 έγγραφα του αναδόχου

-Την 180/2024 (ΑΔΑ: ΨΖΓ4ΩΛΗ-Ο7Ν) απόφασή της

-Το υπ΄αριθμ.15884/ 09-08-2024 έγγραφο της Δ/νσης Τεχνικών Υπηρεσιών του Δήμου Λεβαδέων

- Την με αρ. πρωτ. 18828/25-09-2024 εισήγηση της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Τροποποιεί την 180/2024 (ΑΔΑ: ΨΖΓ4ΩΛΗ-Ο7Ν) απόφασή της και συγκροτεί επιτροπή διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου **: «ΚΑΤΑΣΚΕΥΗ ΚΥΚΛΙΚΩΝ ΚΟΜΒΩΝ»** σύμφωνα με τις διατάξεις του άρθρου 162 του νόμου 4412/2016 , με αντικατάσταση του δεύτερου τακτικού μέλους και του τρίτου αναπληρωματικού μέλους ως παρακάτω:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| Α/Α | ΕΠΩΝΥΜΟ | ΟΝΟΜΑ | ΙΔΙΟΤΗΤΑ |
| 1 | ΝΤΑΛΙΑΝΗΣ | ΧΡΗΣΤΟΣ | ΠΡΟΕΔΡΟΣ |
| 2 | ΜΠΑΤΣΟΥ | ΕΥΑΓΓΕΛΙΑ | ΜΕΛΟΣ |
| 3 | ΧΑΤΖΟΠΟΥΛΟΣ | ΠΑΡΑΣΚΕΥΑΣ | ΜΕΛΟΣ |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| Α/Α | ΟΝΟΜΑ | ΕΠΩΝΥΜΟ | ΙΔΙΟΤΗΤΑ |
| 1 | ΚΑΡΒΟΥΝΗ | ΔΗΜΗΤΡΑ | ΑΝΑΠΛ. ΠΡΟΕΔΡΟΥ |
| 2 | ΣΩΤΗΡΟΠΟΥΛΟΥ | ΡΕΓΓΙΝΑ | ΑΝΑΠΛ. ΜΕΛΟΣ |
| 3 | ΛΟΓΑΡΑ | ΣΤΑΥΡΟΥΛΑ | ΑΝΑΠΛ. ΜΕΛΟΣ |

**Η απόφαση πήρε αριθμό 353/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 02 -10-2024

Ο ΠΡΟΕΔΡΟΣ

**ΤΑ ΜΕΛΗ**

1. Καφρίτσας Δημήτριος

2. Αγνιάδης Παναγιώτης

3.Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

4.Τόλιας Δημήτριος ΔΗΜΑΡΧΟΣ ΛΕΒΑΔΕΩΝ

5.Μίχας Δημήτριος